KIAT กำไรเด่นจากต้นทุนลด
การเติบโตของกำไร KIAT ปัจจัยหลักมาจากการควบคุมการบริหารจัดการต้นทุน ประกอบกับการที่บริษัทมีการควบคุมค่าใช้จ่ายอย่างเข้มงวด
การเติบโตของกำไร KIAT ปัจจัยหลักมาจากการควบคุมการบริหารจัดการต้นทุน ประกอบกับการที่บริษัทมีการควบคุมค่าใช้จ่ายอย่างเข้มงวด
24 พ.ค. 2563

คุณค่าบริษัท
ก่อนอื่นขอเท้าความถึง บริษัท เกียรติธนา ขนส่ง จำกัด (มหาชน) หรือ KIAT หลัก ๆ ทำอะไร โดยชื่อก็บอกอยู่แล้วว่า “ขนส่ง” แต่จะมีส่วนแบ่งตลาดอะไรบ้าง !
เนื่องด้วย บริษัท เกียรติธนา ขนส่ง ทำการขนส่งวัตถุอันตราย ปิโตรเคมี และเคมีภัณฑ์ หลากหลายประเภท จึงไม่สามารถคำนวนส่วนแบ่งทางการตลาดได้ในทุกชนิดของสินค้าที่ส่ง อย่างไรก็ดี ในส่วนของการขนส่งก๊าซอุตสาหกรรมและเคมีภัณฑ์ บริษัทเป็น 1 ใน 3 ของผู้ขนส่งรายใหญ่ที่สุดในตลาด โดยบริษัทมีรายได้จากการขนส่งและบริหารการขนส่งเคมีภัณฑ์คิดเป็นประมาณ 35% ของรายได้จากการขนส่งทั้งหมด
สำหรับการขนส่งก๊าซธรรมชาติสำหรับรถยนต์ หรือ NGV (Natural Gas for Vehicle) นั้น บริษัทมีส่วนแบ่งทางการตลาดอยู่ที่ 25% ซึ่งสร้างรายได้ประมาณ 35% ของรายได้ทั้งหมด และสำหรับการขนส่งน้ำมันดิบ บริษัทมีส่วนแบ่งทางการตลาดอยู่ที่ 50% ซึ่งสร้างรายได้ประมาณ 25% ของรายได้ทั้งหมด
แต่เมื่อเข้าไปแกะงบการเงินในไตรมาส 1 สิ้นสุดวันที่ 31 มีนาคม 2563 กลับพบว่าบริษัทมีรายได้จากการบริการ-ขนส่งสินค้า, ให้เช่าสินทรัพย์, ให้บริการตรวจสอบพฤติกรรมคนขับรถ, ขายสินค้าเคมีภัณฑ์ ลดลงเป็นส่วนใหญ่ ซึ่งส่งผลให้รวมรายได้หลักลดลงเหลือ 237.34 ล้านบาท จากงวดเดียวกันของปีก่อนที่ 250.35 ล้านบาท
สวนทางกับกำไรสุทธิในไตรมาส 1 ปี 2563  ที่สามารถโตอย่างก้าวกระโดด โดยกำไรขยับขึ้นมาอยู่ที่ 56.96 ล้านบาท หรือ 0.0203 บาทต่อหุ้น จากงวดเดียวกันของปีก่อน 21.15 ล้านบาท หรือ 0.0075 บาทต่อหุ้น ซึ่งเติบโตเพิ่มขึ้น 169.37%
จากการเติบโตของกำไรสุทธิกลับพบว่าบริษัทควบคุมการบริหารจัดการต้นทุนลดลง ปัจจัยหลักมาจากการที่บริษัทมีสัญญารับจ้างขนส่งบางสัญญาครบกำหนด ประกอบกับการที่บริษัทมีการควบคุมค่าใช้จ่ายอย่างเข้มงวด
สิ่งสำคัญเมื่อวิเคราะห์ฐานะทางการเงินเพื่อเป็นตัวแปรในการตัดสินใจต่อการลงทุน พบว่าฐานะทางการเงินของบริษัทดีมาก เพราะบริษัทมีสินทรัพย์หมุนเวียน 729.75 ล้านบาท เมื่อนำมาเทียบกับหนี้สินหมุนเวียน 97.34 ล้านบาท ได้ค่า CURRENT RATIO อยู่ที่ระดับ 7.49 เท่า ถือว่าสภาพคล่องทางการเงินของบริษัทยังมีพอสมควรในการขยายกิจการ
ส่วนหนี้สินของบริษัทไม่มีอะไรที่น่าเป็นห่วง เพราะบริษัทมีหนี้สินรวมแค่ 125.47 ล้านบาท เมื่อนำมาเทียบกับส่วนของผู้ถือหุ้นมากถึง 1,179.46 ล้านบาท ได้ค่า D/E อยู่ที่ระดับ 0.10 เท่า ถือว่าปัญหาหนี้สินของทางบริษัทยังไม่มีมารบกวนถือว่าปลอดหนี้นั่นเอง
อีกประเด็นน่าสนใจ คือ P/E ของ KIAT ค่อนข้างต่ำ โดยมี P/E เพียง 8.28 เท่า
…
ผู้ถือหุ้นรายใหญ่
รายชื่อกรรมการ